paragraph_text: Novo doba je hrvatska televizijska mini-serija koju je 2002. producirala i na svom programu originalno prikazala Hrvatska radiotelevizija. Radnja je bila smještena u Split i pratila pustolovine članova redakcije dnevnog lista Novo doba, prikazujući na satirički način javni život u Hrvatskoj početkom 21. vijeka. Autori scenarija - Renato Baretić, Ivica Ivanišević i Ante Tomić - su Novo doba osmislili po uzoru na Slobodnu Dalmaciju gdje su radili kao novinari. Režiju je potpisao Hrvoje Hribar, a u glumačkoj ekipi su se uz profesionalne glumce našle i neke splitske javne ličnosti.